[{"text_idx": "#000001", "text": "Williams yn canmol yr ymdrech amddiffynol yn erbyn Connacht"}, {"text_idx": "#000002", "text": "Mae Lloyd Williams yn credu gall ei di\u0302m fod yn falch o'u ymdrech amddiffynol yn y fuddugoliaeth PRO14 dros Connacht nos Sadwrn."}, {"text_idx": "#000003", "text": "Roedd y mewnwr yn allweddol yn erbyn y Gwyddelod, gan osod y platfform i Owen Lane groesi am gais gwefreiddiol yn yr hanner cyntaf, wrth i\u2019r rhanbarth symud o fewn dau bwynt i\u2019r Gweilch a Connacht yn y tabl."}, {"text_idx": "#000004", "text": "Mae Williams yn cyfaddef fod y tywydd wedi rhwystro\u2019r chwarae yn y brifddinas, ond mae\u2019n mynnu mai\u2019r canlyniad oedd y blaenoriaeth i di\u0302m John Mulvihill."}, {"text_idx": "#000005", "text": "\u201cRoedd hi'n bwysig ein bod ni\u2019n ennill yn erbyn Connacht, ac er fod y perfformiad efallai ddim cystal, sicrhau\u2019r canlyniad oedd ein blaenoriaeth,\u201d meddai\u2019r mewnwr."}, {"text_idx": "#000006", "text": "\u201cRoeddem ni wedi gweld beth fyddai\u2019r tywydd yn ystod yr wythnos, felly roedd yna amser i baratoi a doedd e ddim yn rhywbeth oedd rhaid delio gyda fe munud olaf ar diwrnod y ge\u0302m."}, {"text_idx": "#000007", "text": "\u201cEin bwriad ni oedd ceisio chwarae\u2019r ge\u0302m i lawr yn hanner Connacht gymaint a phosib, ac i fod yn de\u0302g, fe wnaethom ni lwyddo i wneud hynny am ganran sylweddol o\u2019r ge\u0302m."}, {"text_idx": "#000008", "text": "\u201cMae\u2019n rhaid i bawb weithio\u2019n galed pan ni ddim gyda\u2019r be\u0302l. Roedd hi\u2019n siomedig bod nhw wedi sgorio ar y diwedd, ond ni\u2019n credu yn ein amddiffyn ni a gallwn fod yn falch o\u2019n ymdrech i gadw nhw mas am rhan fwyaf o\u2019r ge\u0302m."}, {"text_idx": "#000009", "text": "\u201cGyda\u2019r tywydd fel oedd e, mae\u2019n siawns i roi timau dan pwysau, a dyna oedd ein bwriad yn mynd i mewn i\u2019r ge\u0302m. Roedd yna siawns i ddod i\u2019r ge\u0302m gyda cyflymder yn ein llinell amddiffynol a roeddem ni wedi llwyddo i wneud hynny."}, {"text_idx": "#000012", "text": "\u201cFel carfan, yr oll allwn ni wneud yw gwella o un ge\u0302m i\u2019r nesaf a gobeithio byddai\u2019r canlyniadau yn dilyn.\u201d"}, {"text_idx": "#000016", "text": "Scott Andrews joins first team coaching staff"}, {"text_idx": "#000017", "text": "Clubhouse open for all RWC 2023 matches"}, {"text_idx": "#000019", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]